Attenzione

Cun chie de coro est miseru, diffida
e de l’haer in contu faghe finta
ca prîte a chi giughet ment’istrinta
no apprezziat sos donos de sa vida

E dognia persona riverida
podet dare contraria s’ispinta,
e a palas t’afferrat a sa chinta
prîte de fronte timet dogn’isfida.

Tantos nde ido, tantos han tentadu
de mi fagher su giogu chi bos naro
e de mi dare su chi non cheria.

Dae s’esperienzia avvisadu
cun armas poderosas mi preparo
pro dare pronta sa risposta mia.